Държавен вестник, бр. 69, 2010 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  69
б) степен на контаминация на хирургичната 
рана;
в) продължителност на предоперативния 
болничен престой;
г) метод на предоперативното обезкосмяване;
д) продължителност на операцията;
е) операционна техника;
ж) наличие на огнище на инфекция извън 
операционната област;
з) използване на дренажи.
21.2.2. Критериите за диагнозата постопера­
тивна ранева инфекция са посочени в раздел XI.
21.2.3. Изисквания към персонала:
21.2.3.1. Персоналът в операционните зали 
не носи бижута, лак за нокти или изкуствени 
нокти.
21.2.3.2. Ноктите на пръстите на ръцете 
трябва да са късо (неповече от 0,5 см) и овално 
изрязани като условие за качествено извърш­
ване на хирургична дезинфекция (Категория 
ІБ). Всички лица в операционната зала носят 
хирургично облекло с дълги ръкави, което се 
ползва само в операционния блок. 
21.2.3.3. Преди влизане в операционната зала 
се поставят шапка и маска за устата и носа 
(Категория ІБ). Шапката и маската трябва да 
покриват изцяло окосмената част на главата 
и брадата, както и устата и носа (Категория 
ІБ). Маската се сменя при всяка операция и 
при видимо замърсяване или намокряне (Ка­
тегория ІБ).
21.2.3.4. Операционният екип извършва хи­
рургична дезинфекция на ръцете преди всяка 
операция (Категория ІА). След хирургична 
дезинфекция на ръцете операционният екип 
поставя в операционната зала стерилна връхна 
престилка, след което и стерилни ръкавици 
(Категория ІВ).
21.2.3.5. При операции, при които е възможна 
контаминация с кръв и/или телесни течности, 
се носят непромокаеми връхни престилки 
(Категория ІА).
21.2.3.6. Поставянето на два чифта ръкавици 
се препоръчва при операции, за които от опит 
се знае, че са свързани с нарушаване целостта 
на ръкавиците (Категория ІБ), и когато се 
оперират пациенти, за които е известно, че са 
инфектирани с кръвнопреносими  патогени. 
Ръкавиците се сменят незабавно след всяко 
нарушаване на тяхната цялост.
21.2.4. Предоперативни мерки
21.2.4.1. Болничният престой преди операция 
се съкращава до минимум. По възможност 
съществуващите инфекции се лекуват предва­
рително (Категория ІА). Кожата на пациента 
в областта на операцията се почиства основно 
извън операционната зала (Категория ІБ). 
21.2.4.2.Предоперативна депилация – из­
вършва се непосредствено преди оперативната 
интервенция чрез подстригване или чрез хими­
чески метод на обезкосмяване (Категория ІА). 
Не се препоръчва обезкосмяване чрез бръснене.
21.2.4.3. В операционната зала се извършва 
антисептична обработка на оперативното поле 
от центъра към периферията (Категория ІА). 
В рамките на предписаната експозиция дезин­
фектираната повърхност се поддържа влажна 
(Категория ІА). Обработената площ трябва 
да бъде достатъчно голяма, за да включи ця­
лата инцизия и прилежащата кожа толкова, 
че хирургът да може да работи без контакт с 
необработена кожа. 
21.2.4.4. След дезинфекция на кожата съсед­
ните части около областта на операцията се 
покриват със стерилни кърпи. Инцизионните 
фолиа нямат предимства по отношение на 
хигиената (Категория ІА).
21.2.5. Интраоперативни мерки
21.2.5.1. При операции, за които се предпо­
лага, че е възможна поява на аерозоли/пръски 
секрет, се носят предпазни очила (Категория ІБ).
21.2.5.2. Ако по време на операцията се 
контаминира връхната престилка, стерилното 
поле или хирургични ръкавици, те се сменят, а 
операционното поле се покрива наново. Същото 
важи и за прехода от нечистата към чистата 
фаза на операцията. Смяната на операцион­
ната престилка или операционните ръкавици 
се извършва встрани от операционното поле 
(Категория ІБ).
21.2.5.3. По отношение на останалия опера­
ционен персонал контаминирането на ръцете 
се предотвратява с носене на предпазни ръка­
вици. След допир до контаминирани предмети 
(напр. манипулации по маската) незабавно 
се извършва хигиенна дезинфекция на ръцете 
(Категория ІА). 
21.2.5.4. Използва се щадяща операционна 
техника и затворен дренаж на раната.
21.2.6. Прилага се периоперативна анти­
биотична профилактика съгласно болничната 
антибиотична политика. 
21.2.7. При провеждане на планови интер­
венции в една операционна зала се спазва 
следната последователност: най-напред се 
правят операции на чисти, след това – на 
чисти контаминирани, на контаминирани и 
най-накрая – на инфектирани рани. 
21.2.8. Превантивни мерки, свързани със 
средата в операционната зала:
21.2.8.1. По време на операцията се огра­
ничава до минимум броят на присъстващите 
в операционната зала, тяхното движение и 
разговорите, вратите на операционната зала 
остават затворени (Категория ІБ).
21.2.8.2. Препоръчва се в операционните 
зали да се поддържа положително налягане.
21.2.8.3. Изработва се план за почистване 
и дезинфекция на операционната зала, който 
включва: 
21.2.8.3.1. Всяка сутрин преди започване 
на работа и след всяка операция се извършва 
почистване и дезинфекция на всички хоризон­
тални повърхности.